Direktiva Komisije 97/31/ES

z dne 11. junija 1997

o prilagajanju Direktive Komisije 76/760/EGS o svetilkah za osvetlitev zadnje registrske tablice na motornih vozilih in njihovih priklopnikih, tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/156/EGS o homologaciji motornih vozil in njihovih priklopnikov [1], kakor je bila nazadnje spremenjena z Direktivo Evropskega parlamenta in Sveta 96/79/ES [2] in zlasti člena 13(2) Direktive,

ob upoštevanju Direktive Sveta 76/760/EGS z dne 27.julija 1976 o približevanju zakonodaje držav članic o svetilkah za osvetlitev zadnje registrske tablice na motornih vozilih in njihovih priklopnikih [3], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 10 Direktive,

ker je Direktiva 76/760/EGS ena od posamičnih direktiv za postopek EGS-homologacije, ki je bil uveden z Direktivo 70/156/EGS; ker se torej določbe, opredeljene v Direktivi 70/156/EGS glede sistemov, sestavnih delov in samostojnih tehničnih enot vozil uporabljajo za to direktivo;

ker zlasti člen 3(4) in 4(3) Direktive 70/156/EGS določa, da ima vsaka posamična direktiva priložen opisni list, kot tudi certifikat o homologaciji na podlagi Priloge VI k navedeni direktivi, da bi bila homologacija lahko računalniško podprta; ker je treba certifikat o homologaciji, predviden v Direktivi 76/760/EGS, ustrezno spremeniti;

ker je zaradi vzdrževanja enakovrednosti med določenimi posamičnimi direktivami in ustreznimi pravilniki Gospodarske komisije ZN za Evropo, kakor je to določeno v členu 9(2) Direktive 70/156/EGS, treba poenostaviti postopke pri spremembi omenjenih pravilnikov; ker je kot prvi korak treba s sklicevanjem nadomestiti tehnične zahteve Direktive 76/760/EGS z ustreznimi zahtevami Pravilnika št. 4;

ker je zaradi sklicevanja na Direktivo Sveta 76/756/EGS [4], kakor je bila nazadnje spremenjena z Direktivo Komisije 97/28/ES [5], in na Direktivo 76/761/EGS [6], kakor je bila nazadnje spremenjena z Aktom o pristopu Avstrije, Finske in Švedske;

ker so ukrepi, predvideni v tej direktivi skladni z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,

SPREJELA NASLEDNJO DIREKTIVO:

Člen 1

Direktiva 76/760/EGS se spremeni kakor sledi:

1. Člen 1(1) se nadomesti z naslednjim besedilom:

"1. Države članice podelijo EGS-homologacijo sestavnega dela za vsak tip svetilk za osvetlitev zadnje registrske tablice, ki izpolnjuje zahteve glede izdelave in preskusa, opredeljene v ustreznih prilogah."

2. Člen 2(1) se nadomesti z naslednjim besedilom:

"Za vsak tip svetilk za osvetlitev zadnje registrske tablice, homologiran skladno s členom 1, države članice izdajo proizvajalcu oznako EGS-homologacije sestavnega dela, ki ustreza vzorcu, prikazanem v Dodatku 3 Priloge 1."

3. Člen 4 se nadomesti z naslednjim besedilom:

"Člen 4

Pristojni organi držav članic se medsebojno obveščajo po postopku iz člena 4(6) Direktive 70/156/EGS, o vsaki homologaciji, ki so jo podelili, zavrnili ali preklicali skladno s to direktivo."

4. Člen 9 se nadomesti z naslednjim besedilom:

"Člen 9

V tej direktivi izraz ‚vozilo‘ pomeni vsako motorno vozilo, namenjeno za uporabo na cesti, z nadgradnjo ali brez nje, z vsaj štirimi kolesi in z največjo konstrukcijsko določeno hitrostjo večjo od 25 km/h, in njegove priklopnike, razen tirnih vozil, kmetijskih in gozdarskih traktorjev ter vseh delovnih strojev."

5. Priloge se nadomestijo s prilogo k tej direktivi.

Člen 2

1. Po 1. januarju 1998, ali, če so besedila iz člena 3 objavljena po 1. juliju 1997, šest mesecev po dejanskem datumu objave teh besedil, države članice ne smejo zaradi razlogov, ki se nanašajo na svetilke za osvetlitev zadnje registrske tablice:

- zavrniti podelitve ES-homologacije ali nacionalne homologacije za določen tip vozila ali tip omenjenih svetilk, ali

- prepovedati registracije, prodaje ali začetka uporabe vozil, ali pa prodaje ali začetka uporabe svetilk za osvetlitev zadnje registrske tablice,

če so svetilke skladne z zahtevami Direktive 76/760/EGS, kakor je bila spremenjena s to direktivo, in če so, kar zadeva vozila, vgrajene skladno z zahtevami, opredeljenimi v Direktivi 76/756/EGS.

2. Po 1. oktobru 1998 države članice:

- ne smejo več podeljevati ES-homologacije in

- lahko zavrnejo podelitev nacionalne homologacije

za vsak tip vozila zaradi razlogov, ki se nanašajo na svetilke za osvetlitev zadnje registrske tablice, in za vsak tip svetilke za osvetlitev zadnje registrske tablice, če niso izpolnjene zahteve Direktive 76/760/EGS, kakor je bila spremenjena s to direktivo.

3. Po 1. oktobru 1999 se za namene člena 7(2) Direktive 70/156/EGS uporabljajo zahteve Direktive 76/760/EGS, ki se nanašajo na svetilke za osvetlitev zadnje registrske tablice kot sestavne dele, kakor je bila spremenjena s to direktivo.

4. Ne glede na odstavka 2 in 3 zgoraj, države članice za nadomestne dele še nadalje podeljujejo ES-homologacijo za svetilke za osvetlitev zadnje registrske tablice in dovolijo njihovo prodajo ter začetek uporabe skladno s prejšnjimi različicami Direktive 76/760/EGS, če so te svetilke:

- namenjene za vgradnjo na vozila, ki so že v uporabi, in

- ustrezajo zahtevam omenjene direktive, ki so se uporabljale, ko so bila vozila prvič registrirana.

Člen 3

Do 1. julija 1997 se v Uradnem listu Evropskih skupnosti objavijo odstavki in priloge iz Pravilnika št. 4 iz točke 2.1 Priloge II.

Člen 4

1. Do 1. januarja 1998 države članice sprejmejo zakone in druge predpise, potrebne za uskladitev s to direktivo; če se besedila iz člena 3 objavijo po 1. juliju 1997, države članice izpolnijo to obveznost šest mesecev po dejanskem datumu objave teh besedil in o tem takoj obvestijo Komisijo.

Države članice uporabljajo te predpise od 1. januarja 1998, oziroma, če so besedila iz člena 3 objavljena po 1. juliju 1997, države članice izvajajo te določbe šest mesecev po dejanskem datumu objave teh besedil.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. O tem takoj obvestijo Komisijo.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 5

Ta direktiva začne veljati dvajseti dan po njeni objavi v Uradnem listu Evropskih skupnosti.

Člen 6

Ta direktiva je naslovljena na države članice.

V Bruslju, dne 11. junija 1997.

Za Komisijo

Martin Bangemann

Član Komisije

[1] UL L 42, 23.2.1970, str. 1.

[2] UL L 18, 21.1.1997, str. 7.

[3] UL L 262, 27.9.1976, str. 85.

[4] UL L 262, 27.9.1976, str. 1.

[5] UL L 171, 30.6.1997, str. 1.

[6] UL L 262, 27.9.1976, str. 96.

--------------------------------------------------

PRILOGA

"

SEZNAM PRILOG

PRILOGA I: | Administrativne določbe za homologacijo |

Dodatek 1: | Opisni list |

Dodatek 2: | Certifikat o homologaciji |

Dodatek 3: | Vzorci oznake ES-homologacije sestavnih delov |

PRILOGA II: | Področje uporabe in tehnične zahteve |

PRILOGA I

UPRAVNE DOLOČBE ZA HOMOLOGACIJO

1. VLOGA ZA ES-HOMOLOGACIJO SESTAVNEGA DELA

1.1 Vlogo za ES-homologacijo sestavnega dela v skladu s členom 3(4) Direktive 70/156/EGS za določen tip svetilke za osvetlitev zadnje registrske tablice vloži proizvajalec.

1.2 Vzorec opisnega lista je prikazan v Dodatku 1.

1.3 Tehnični službi, odgovorni za izvajanje preskusov za homologacijo, se predloži naslednje:

1.3.1 dva vzorca, opremljena s predlagano svetilko ali svetilkami.

2. OZNAKE

2.1 Naprave, predložene za ES-homologacijo sestavnega dela, morajo biti označene:

2.1.1 s tovarniškim imenom ali znamko proizvajalca;

2.1.2 pri svetilkah z zamenljivim virom svetlobe: s predpisano(-imi) vrsto(-ami) navadnih svetilk;

2.1.3 pri svetilkah z nezamenljivim virom svetlobe: z nominalno napetostjo in močjo.

2.2 Te oznake morajo biti jasno čitljive in neizbrisne ter nameščene na svetlečo površino ali na eno izmed svetlečih površin naprave. Ko je naprava pritrjena na vozilo, morajo biti vidne z zunanje strani.

2.3 Vsaka naprava mora imeti dovolj prostora za oznako homologacije sestavnih delov. Ta prostor mora biti naveden na risbah iz Dodatka 1.

3. PODELITEV ES-HOMOLOGACIJE SESTAVNEGA DELA

3.1 Če so osnovne zahteve izpolnjene, se podeli ES-homologacija v skladu s 4(3) in, če pride v poštev, na podlagi člena 4(4) Direktive 70/156/EGS.

3.2 Vzorec certifikata ES-homologacije je podan v Dodatku 2.

3.3 Številka homologacije v skladu s Prilogo VII k Direktivi 70/156/EGS se dodeli za vsak homologiran tip svetilk za osvetlitev zadnje registrske tablice. Ista država članica ne sme dodeliti iste številke za drugi tip svetilk za osvetlitev zadnje registrske tablice.

3.4 Če se zahteva ES-homologacija sestavnega dela za določen tip svetlobne in svetlobno-signalne opreme, ki vključuje svetilko za osvetlitev zadnje registrske tablice in druge svetilke, se lahko dodeli ena sama številka ES-homologacije sestavnega dela, če svetilka za osvetlitev zadnje registrske tablice izpolnjuje zahteve te direktive, in če vsaka izmed drugih svetilk, ki so del svetlobne in svetlobno-signalne opreme, za katero se zahteva ES-homologacija sestavnega dela, ustreza posamični direktivi, ki velja zanjo.

4. OZNAKA ES-HOMOLOGACIJE SESTAVNEGA DELA

4.1 Poleg oznak, navedenih v točki 2.1, mora vsaka svetilka za osvetlitev zadnje registrske tablice, ki ustreza tipu, homologiranemu skladno s to direktivo, imeti oznako ES-homologacije sestavnega dela.

4.2 To oznako sestavljajo naslednji elementi:

4.2.1 pravokotnik, ki obdaja črko ‚e‘, ki ji sledi številčna ali črkovna oznaka države članice, ki je podelila homologacijo:

1 za Nemčijo

2 za Francijo

3 za Italijo

4 za Nizozemsko

5 za Švedsko

6 za Belgijo

9 za Španijo

11 za Združeno kraljestvo

12 za Avstrijo

13 za Luksemburg

17 za Finsko

18 za Dansko

21 za Portugalsko

23 za Grčijo

IRL za Irsko;

4.2.2 v bližini pravokotnika ‚osnovna homologacijska številka‘ iz razdelka 4 homologacijske številke, omenjene v Aneksu VII k Direktivi 70/156/EGS, pred katero se nahajata dve številki, ki označujeta zaporedno številko, dodeljeno najnovejši tehnični spremembi Direktive 76/760/EGS na dan podelitve EGS-homologacije. V tej direktivi je ta zaporedna številka 00;

4.2.3 dodatni simbol: črka ‚L‘.

4.3 Oznaka ES-homologacije sestavnega dela se namesti na lečo svetilke ali eno izmed leč tako, da je neizbrisna in jasno čitljiva, tudi ko so svetilke vgrajene v vozilo.

4.4 Primeri oznake ES-homologacije sestavnih delov so podani v Dodatku 3, slika 1.

4.5 V primeru izdaje ene same številke ES-homologacije sestavnega dela skladno s točko 3.4 zgoraj, za določen tip svetlobne in svetlobno-signalne opreme, ki vključuje svetilko za osvetlitev zadnje registrske tablice in druge svetilke, se lahko namesti ena sama oznaka ES-homologacije sestavnega dela, ki sestoji iz:

4.5.1 pravokotnika, ki obkroža črko ‚e‘, ki ji sledi številčna ali črkovna oznaka države članice, ki je homologacijo podelila (glej točko 4.2.1);

4.5.2 osnovne homologacijske številke (glej prvo polovico stavka točke 4.2.2);

4.5.3 če je to potrebno, zahtevane puščice, v kolikor se nanaša na komplet svetilk kot celoto.

4.6 Ta oznaka je lahko kjerkoli na združenih, kombiniranih ali integriranih svetilkah, pod pogojem da:

4.6.1 je vidna tudi po namestitvi svetilk;

4.6.2 nobenega sestavnega dela, ki prenaša svetlobo, združenih, kombiniranih ali integriranih svetilk ni mogoče odstraniti brez istočasne odstranitve homologacijske oznake.

4.7 Vsako svetilko, ki ustreza direktivi, na podlagi katere je bila podeljena ES-homologacija sestavnega dela je treba označiti z identifikacijskim simbolom skupaj z zaporedno številko (glej drugo polovico stavka točke 4.2.2) in, kjer je to potrebno, črko ‚D‘ in zahtevano puščico:

4.7.1 bodisi na primerni površini, ki oddaja svetlobo;

4.7.2 ali v skupini na tak način, da je mogoče jasno identificirati vsako združeno, kombinirano ali integrirano svetilko.

4.8 Mere elementov te oznake ne smejo biti manjše od najmanjših mer, ki jih za posamezne oznake določajo direktive, na podlagi katerih je bila podeljena ES homologacija sestavnega dela.

4.9 Primeri oznake ES-homologacije sestavnega dela za združeno, kombinirano ali integrirano svetilko z drugimi svetilkami, navedenimi v Dodatku 3, slika 2.

5. SPREMEMBE TIPA IN SPREMEMBE HOMOLOGACIJ

5.1 V primeru spremembe tipa, homologiranega skladno s to direktivo, se uporabljajo določbe člena 5 Direktive 70/156/EGS.

6. SKLADNOST PROIZVODNJE

6.1 Praviloma je treba sprejeti ukrepe za zagotovitev skladnosti proizvodnje skladno z določbami, opredeljenimi v členu 10 Direktive 70/156/EGS.

6.2 Svetilnost B katere koli naprave, ki je bila naključno izbrana iz velikoserijske proizvodnje, ne sme biti manjše od 2 cd/m2. V formuli za stopnjo spreminjanja je dovoljeno faktor 2 nadomestiti s faktorjem 3 (glej deveti odstavek dokumentov iz točke 2.1 Priloge II k tej direktivi).

Dodatek 1

Naslednji podatki, kjer so potrebni, morajo biti v trojniku in morajo vsebovati seznam. Risbe, če so priložene, morajo biti v ustreznem merilu in dovolj podrobne v formatu A4 ali zložene na ta format. Tudi fotografije, če so priložene, morajo prikazovati zadostne detajle.

Če so sistemi, sestavni deli ali samostojne tehnične enote električno upravljani, morajo biti dodane informacije o njihovem delovanju.

0. SPLOŠNO

0.1 Znamka (tovarniško ime proizvajalca): …

0.2 Tip in splošen opis:.

0.5 Ime in naslov proizvajalca:.

0.7 V primeru sestavnih delov in samostojnih tehničnih enot mesto in način namestitve oznake ES-homologacije: …

0.8 Naslov(-i) tovarne (tovarn), ki sestavljajo vozilo: …

1. OPIS NAPRAVE

1.1 Tip naprave: …

1.1.1 Funkcija(-e) naprave: …

1.1.2 Kategorija ali razred naprave: …

1.1.3 Barva oddane ali odbite svetlobe: …

1.2 Risba(-e) z dovolj podrobnostmi, ki omogočajo identifikacijo vrste naprave, in prikazujejo:

1.2.1 v kakšni geometrični poziciji je potrebno napravo montirati na vozilo (ne velja za svetilke za osvetlitev zadnjih registrskih tablic): …

1.2.2 os opazovanja, ki velja tudi za referenčno os v preskusih (vodoravni kot H = 0°, navpični kot V = 0°) in točko, ki bo v omenjenih preskusih veljala kot referenčno središče (ne velja za odsevnike in svetilke za osvetlitev zadnjih registrskih tablic):.

1.2.3 prostor, predviden za oznako ES-homologacije sestavnega dela:.

1.2.4 za svetilke za osvetlitev zadnje registrske tablice geometrično pozicijo, v kateri je potrebno napravo namestiti glede na prostor, ki ga bo zavzemala registrska tablica, in oris področja, ki je zadostno osvetljeno:.

1.2.5 za žaromete in žaromete za meglo pogled svetilk spredaj z morebitnimi s podrobnostmi o razvrstitvi leč in prerez: …

1.3 Kratek tehnični opis, ki z izjemo svetilk z nezamenljivimi viri svetlobe navaja zlasti kategorijo ali kategorije predpisanih virov svetlobe, ki je eden ali več izmed tistih, ki jih vsebuje Direktiva 76/761/EGS (ne velja za odsevnike): …

…

1.4 Specifični podatki

1.4.1 Za svetilke za osvetlitev zadnje registrske tablice, izjava, ali je naprava namenjena za osvetlitev široke/visoke/tako široke kot visoke tablice: …

1.4.2 Za žaromete,

1.4.2.1 podatki, ali je žaromet namenjen za kratki in dolgi svetlobni pramen, ali pa samo za enega izmed teh svetlobnih pramenov: …

1.4.2.2 če je žaromet namenjen za kratki svetlobni pramen, navesti ali je izdelan tako za vožnjo po levi kot po desni strani ali le za vožnjo po levi ali desni strani: …

1.4.2.3 če je žaromet opremljen z nastavljivim reflektorjem, oznaka pozicije(pozicij) vgradnje žarometa glede na tla in vzdolžno srednjo ravnino vozila, če je žaromet namenjen uporabi izključno v tej (teh) poziciji (pozicijah): …

1.4.3 Za pozicijske svetilke, zavorne svetilke in smerne svetilke,

1.4.3.1 ali je napravo dovoljeno uporabljati tudi v sklopu dveh svetilk iste kategorije: …

1.4.3.2 pri napravah z dvema jakostnima stopnjama (zavorne svetilke in smerne svetilke kategorije 2b), skico izvedbe in specifikacijo značilnosti sistema, ki omogoča dve jakostni stopnji: …

1.4.4 Za odsevnike kratek opis tehničnih specifikacij materialov optične enote odsevnika: …

1.4.5 Pri žarometih za vzvratno vožnjo: izjava, ali je naprava namenjena vgradnji v vozilo izključno v paru: …

Dodatek 2

CERTIFIKAT O ES-HOMOLOGACIJI

Žig homologacijskega organa

Sporočilo o:

- homologaciji [1]

- razširitvi homologacije [2]

- zavrnitvi homologacije [3]

- preklicu homologacije [4]

za tip vozila/sestavnega dela/samostojne tehnične enote [5] na podlagi Direktive 76/760/EGS, kakor je bila nazadnje spremenjena z Direktivo …/…/ES

Številka homologacije: …

Razlog za razširitev: …

DEL I

0.1 Znamka (trgovsko ime proizvajalca): …

0.2 Tip in splošen opis: …

0.3 Podatki za identifikacijo tipa vozila, če je oznaka na vozilu/sestavnem delu/samostojni tehnični enoti [6] [7]: …

…

0.3.1 Mesto te oznake: …

0.4 Kategorija vozila [8] [9]: …

0.5 Ime in naslov proizvajalca: …

0.7 V primeru sestavnih delov in samostojnih tehničnih enot: mesto in način namestitve oznake ES-homologacije: …

0.8 Naslov(-i) tovarne (tovarn), ki sestavljajo vozilo:…

DEL II

1. Dodatni podatki (kjer so potrebni): Glej Dopolnilo

2. Tehnična služba, odgovorna za izvajanje preskusov: …

3. Datum poročila o preskusu: …

4. Številka poročila o preskusu: …

5. Opombe (po potrebi): Glej Dopolnilo

6. Kraj: …

7. Datum: …

8. Podpis: …

9. Priložen je seznam dokumentov, ki se nahajajo pri tehnični službi, ki je opravila homologacijo, in se na zahtevo lahko dobijo.

1. DODATNI PODATKI

1.1 Kjer je potrebno, navesti podatke za vsako svetilko

1.1.1 Kategorija(-e) naprave(naprav): …

1.1.2 Številka in kategorija svetlobnih virov (ne velja za odsevnik) [10]: …

1.1.3 Barva oddane ali odbite svetlobe: …

1.1.4 Homologacija, podeljena le za uporabo kot nadomestnega dela na vozilih, ki so že v uporabi: da/ne [11]: …

1.2 Specifični podatki za določene tipe svetlobnih ali svetlobno-signalnih naprav: …

1.2.1 Za odsevnike: samostojne/del kompleta naprav [12]: …

1.2.2 Za svetilke za osvetlitev zadnje registrske tablice: naprava za osvetljevanje visoke tablice/široke tablice [13]: …

1.2.3 Za žaromete: če so opremljeni z nastavljivim reflektorjem, pozicija(e) vgradnje žarometa glede na tla in vzdolžno srednjo ravnino vozila, če je žaromet namenjen za uporabo izključno v tej(teh) poziciji(-ah): …

1.2.4 Za žaromete za vzvratno vožnjo: ta naprava mora biti vgrajena na vozilo le kot del para naprav: da/ne: [14]…

5. OPOMBE

5.1 Risbe

5.1.1 Za svetilke za osvetlitev zadnje registrske tablice: priložena risba št. … prikazuje geometrično pozicijo, v kateri je potrebno napravo namestiti glede na mesto, ki ga bo zavzemala registrska tablica, in oris področja, ki mora biti zadovoljivo osvetljen;

5.1.2 Za odsevnike: priložena risba št. … prikazuje geometrično pozicijo, v kateri je potrebno napravo pritrditi na vozilo;

5.1.3 Za vse druge svetlobne in svetlobno-signalne naprave: priložena risba št. … prikazuje geometrično pozicijo, v kateri je potrebno napravo pritrditi na vozilo, referenčno os in referenčno središče naprave.

5.2 Za žaromete: uporabljen način delovanja med preskusom (točka 5.2.3.9 Priloge I k direktivi 76/761/EGS): …

Dodatek 3

PRIMERI OZNAKE ES-HOMOLOGACIJE SESTAVNEGA DELA

+++++ TIFF +++++

Naprava z oznako ES-homologacije sestavnega dela, prikazana zgoraj, je svetilka za osvetlitev zadnje registrske tablice, homologirana v Nemčiji (e1) v skladu s to direktivo (00) z osnovno homologacijsko številko 1471.

+++++ TIFF +++++

+++++ TIFF +++++

+++++ TIFF +++++

Opomba:

Vsi trije primeri homologacijskih oznak, vzorci A, B in C predstavljajo tri možne različice oznak svetlobnih in svetlobno-signalnih naprav, kadar sta dve ali več svetilk del iste enote združenih, kombiniranih ali integriranih svetilk. Ta homologacijska oznaka prikazuje, da je bila naprava homologirana v Nemčiji (e1) pod osnovno homologacijsko številko 1712 in vsebuje:

- odsevnik razreda IA, homologiran skladno z Direktivo Sveta 76/757/EGS (UL L 262, 27.9.1976, str. 32), zaporedna številka tehnične spremembe 02,

- zadnja smerna svetilka kategorije 2a, homologirana skladno z Direktivo Sveta 76/759/EGS (UL L 262, 27.9.1976, str. 71), zaporedna številka tehnične spremembe 01,

- rdeča zadnja pozicijska svetilka (R), homologirana skladno s Prilogo II k direktivi Sveta 76/758/EGS (UL L 262, 27.9.1976, str. 54), zaporedna številka tehnične spremembe. 02,

- zadnja meglenka (F), homologirana skladno z direktivo Sveta 77/538/EGS (UL L 220, 29.8.1977, str. 60), zaporedna številka tehnične spremembe 00,

- svetilka za vzvratno vožnjo (AR), homologirana skladno z direktivo Sveta 77/539/EGS (UL L 220, 29.8.1977, str. 72), zaporedna številka tehnične spremembe 00,

- zavorna svetilka z dvema jakostnima stopnjama (S2), homologirana skladno s Prilogo II k direktivi 76/758/EGS, zaporedna številka tehnične spremembe 02,

- svetilka za osvetlitev zadnje registrske tablice (L), homologirana skladno z direktivo 76/760/EGS, zaporedna številka tehnične spremembe 00.

PRILOGA II

PODROČJE UPORABE IN TEHNIČNE ZAHTEVE

1. PODROČJE UPORABE

Ta direktiva se uporablja za svetilke za osvetlitev zadnje registrske tablice za motorna vozila in njihove priklopnike.

2. TEHNIČNE ZAHTEVE

2.1 Tehnične zahteve so tiste, ki so določene v odstavkih 1 in 5 do 9 ter v Prilogah 3 do 5 Pravilnika št. 4, ki ga sestavljajo skupaj naslednji prečiščeni dokumenti:

- Pravilnik v izvirni obliki (00) [1],

- Dopolnitev 1 k Pravilniku št. 4 [2],

- Dopolnitev 2 k Pravilniku št. 4 [3],

- 3 in 4 k Pravilniku št. 4 [4],

- Dopolnitev 5 k Pravilniku št. 4 [5].

razen da se:

2.1.1 kjer se sklicuje na ‚Pravilnik št. 48‘, se to razume kot ‚Direktiva 76/756/EGS‘;

2.1.2 kjer se sklicuje na ‚Pravilnik št. 37‘, se to razume kot ‚Priloga VII k Direktivi 76/761/EGS‘:

"

[1] Neustrezno črtati.

[2] Neustrezno črtati.

[3] Neustrezno črtati.

[4] Neustrezno črtati.

[5] Neustrezno črtati.

[6] Neustrezno črtati.

[7] Če oznake tipa vsebujejo znake, ki niso bistveni za opis tipa vozila, sestavnega dela ali samostojne tehnične enote, na katere se nanaša ta certifikat o homologaciji, je treba te znake v dokumentaciji zamenjati s simbolom: ‚?’ (npr. ABC??123???).

[8] Neustrezno črtati.

[9] Kot je opredeljeno v Prilogi II A k Direktivi 70/156/EGS.

[10] Za svetilke z nezamenljivimi svetlobnimi viri navesti številko in skupno moč svetlobnih virov v vatih.

[11] Neustrezno črtati.

[12] Neustrezno črtati.

[13] Neustrezno črtati.

[14] Neustrezno črtati.

[1]

[2]

[3]

[4]

[5] TRANS/WP.29/447.

--------------------------------------------------